 - prijedlog -

REPUBLIKA HRVATSKA

VARAŽDINSKA ŽUPANIJA

GRAD IVANEC

KLASA: 351-01/20-01/20

URBROJ: 2186/12-02/02-20-1

Ivanec, 2020.

Na temelju članka 1. Zakona o energetskoj učinkovitosti („Narodne novine“, broj 127/14, 116/2018, 25/2020), članka 35. Statuta Grada Ivanca („Službeni vjesnik Varaždinske županije“ br. 21/09, 12/13, 23/13 – pročišćeni tekst i 13/18, 8/20) Gradsko vijeće Grada Ivanca na sjednici, održanoj , donijelo je

PROGRAM

povećanja energetske učinkovitosti obiteljskih kuća na području Grada Ivanca

OPĆE ODREDBE

Članak 1.

Ovim programom Grad Ivanec će poticati vlasnike obiteljskih kuća na području Grada Ivanca na povećanje energetske učinkovitost. Ovaj program u skladu je sa Zakonom o energetskoj učinkovitosti („Narodne novine“, broj 127/14, 116/2018, 25/2020), te dosadašnjim djelovanjem Grada Ivanca na području energetike i zaštite okoliša i potpisom Energetske povelje. Na području grada Ivanca nalaze se stambeni objekti koji ne posjeduju adekvatnu toplinsku zaštitu vanjske ovojnice i vanjsku stolariju.

Članak 2.

Grad Ivanec će na temelju Programa povećanja energetske učinkovitosti postojećih obiteljskih kuća na području Grada Ivanca (u daljnjem tekstu: Program), objaviti Javni poziv za provedbu aktivnosti propisanih Programom.

Predmet Javnog poziva je javno prikupljanje prijava za neposredno sudjelovanje Grada Ivanca u sufinanciranju energetske učinkovitosti postojećih obiteljskih kuća na području Grada Ivanca (u daljnjem tekstu: Grad).

Pod energetskom učinkovitosti smatra se: Energetska obnova.

1. CILJ PROGRAMA

Članak 3.

Cilj Programa je poticanje energetske učinkovitosti postojećih obiteljskih kuća

sufinanciranjem energetske obnove, doprinoseći ostvarenju ciljeva i mjera određenih u Programu energetske obnove obiteljskih kuća i Nacionalnom akcijskom planu energetske učinkovitosti.

2. FINANCIRANJE

Članak 4.

Pravo na financiranje sukladno Javnom pozivu koji će se objaviti temeljem Programa povećanja energetske učinkovitosti obiteljskih kuća na području Grada Ivanca mogu ostvariti vlasnici ili suvlasnici obiteljske kuće i ulažu sredstva za potrebe provedbe projekta energetske obnove koji

sklope ugovor s Gradom o zajedničkom ulaganju u energetsku obnovu obiteljske kuće te dostave potrebnu dokumentaciju sukladno Javnom pozivu.

Članak 5.

Grad Ivanec sufinancirati će energetsku obnovu obiteljskih kuća na području Grada Ivanca; a prijavitelji moraju ispuniti slijedeće minimalne uvjete, te dostaviti;

* Izvješće o energetskom pregledu i energetski certifikat (ne stariji od 13. studenog 2012. godine, koji je prihvatljiv ukoliko na kući u razdoblju nakon izdavanja energetskog certifikata nisu primjenjivane mjere energetske obnove; u protivnom je potreban certifikat izdan nakon provedenih mjera)
* Detaljnu ponudu izvođača radova za provedbu mjera specificiranih u Izvješću o energetskom pregledu, kojima se potvrđuje zadovoljavanje tehničkih uvjeta propisanih u javnom pozivu;
* Dokaze o prebivalištu, vlasništvu i zakonitosti građevine – vrste ovih dokaza detaljno će biti raspisane u pozivu
* Fotodokumentaciju postojećeg stanja i stanja nakon energetske obnove
* U slučaju ugradnje fotonaponskih sustava, potreban je glavni projekt, u skladu s Pravilnikom o jednostavnim i drugim građevinama i radovima (Narodne novine, br.112/17,34/18,36/19 i 98/19)

Ostali uvjeti biti će propisani javnim pozivom.

Članak 5.

Visina sufinanciranja:

a) ukoliko je prijavitelj ostvario državnu potporu iz Javnog poziva nadležnih državnih tijela za sufinanciranje energetske obnove obiteljske kuće ostvaruje pravo na povrat u visini od 10% vlastitog učešća

b) ukoliko prijavitelj energetsku obnovu financira vlastitim sredstvima ostvaruje pravo na povrat u visini od 4 % uloženih sredstava.

Prijavitelj iz točke a) isto dokazuje Ugovorom o sufinanciranju energetske obnove iz programa Energetske učinkovitosti obiteljskih kuća nadležnih državnih tijela , uz primjenjive dokaze iz članka 5. ove Odluke.

Prijavitelj iz točke b.) ovog članka dokazuje da je uložio vlastita sredstva uz primjenjive dokaze iz članka 5. ove Odluke i dokazima o specifikaciji izvedenih radova , odnosno temeljem ponudbenog troškovnika radova i dokazu o izvršenom plaćanju radova odabranom izvođaču. Dokazi o plaćanju podrazumijeva dokaz o plaćanju na računa izvođača radova.

Članak 6.

Odabrani Korisnik sredstava nakon primitka Odluke o odabiru, obavezan je realizirati prijavljenu mjeru energetske učinkovitosti sukladno svim uvjetima Javnog poziva te predati Zahtjev za povrat sredstava u roku 12 mjeseci od potpisivanja Ugovora.

Ukoliko odabrani Korisnik sredstava ne realizira predmetni projekt sukladno rokovima iz prethodnog stavka smatrat će se da je isti odustao od provedbe projekta.

3. PROVOĐENJE PROGRAMA

Članak 7.

Program provodi Grad Ivanec, Upravni odjel ……………, dok će ocjenjivanje pristiglih prijava te odabir obiteljskih kuća kojima se odobrava sufinanciranje provoditi Povjerenstvo koje će imenovati Gradonačelnik.

Ukupni troškovi mjera poticanja energetske učinkovitosti u stambenim kućama bit će sufinancirani nepovratnim novčanim sredstvima Grada Ivanca, sukladno javnom pozivu za ostvarivanje prava na potporu za povećanje energetske obnove obiteljskih kuća.

Pravo na poticaj može se ostvariti na projekte energetske obnove obiteljskih od dana stupanja na snagu Odluke o dodjeli sredstava iz Programa energetske obnove obiteljskih kuća nadležnih državnih tijela u 2020.godini.

ZAVRŠNE ODREDBE

Članak 8.

Ovaj Program stupa na snagu osam dana nakon objave u Službenom vjesniku Varaždinske županije.

PREDSJEDNICA GRADSKOG

VIJEĆA IVANEC

Ksenija Sedlar – Đunđek, mag.oec.